
Tisztelt Képviselő-testület!

Mint emlékezetes, első alkalommal 2021. augusztusi ülésünkön írtunk ki pályázatot a Wass Albert Művelődési Központ és Könyvtár (WAMKK) 2021. szeptember 30. napjával megüresedett intézményvezető beosztásának ellátására. Az első körben megjelölt határidőre nem érkezett pályázat majd ezt követően a pályázati eljárást eredménytelennek nyilvánította a Képviselő-testület, mert a pályázók nem feleltek meg a pályázati feltételeknek. 
A Wass Albert Művelődési Központ és Könyvtárt jelenleg megbízott intézményvezető vezeti. A pályáztatás folyamatos legutóbb a szeptemberi ülésen született döntés a pályázat ismételt kiírásáról az intézményvezetői állás betöltésére.
A pályázati kiírás az alábbi feltételeket írta elő:

· felsőfokú végzettség és közművelődési szakképzettség, vagy nem szakirányú felsőfokú végzettség és felsőfokú szakirányú szakképesítés,

· végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább ötéves szakmai gyakorlat,
· kiemelkedő szakmai vagy szakirányú tudományos tevékenység,

· a 39/2020. (X.30.) EMMI rendelet 4. §-ában előírt államháztartási és vezetési ismereteket nyújtó tanfolyam igazolt elvégzése, vagy 2 éven belüli elvégzésének vállalása, vagy a mentesség fennállásának igazolása,
· felhasználói szintű számítógépes ismeretek (szövegszerkesztés, internet),

· B kategóriás gépjárművezetői engedély, 

· a munkakör ellátásához szükséges szintű magyar nyelvtudás, egészségügyi alkalmasság, 
· magyar állampolgárság, cselekvőképesség, büntetlen előélet,

· kinevezés esetén vagyonnyilatkozat-tétel igazolása

A pályázat részeként benyújtandó iratok, igazolások a következők voltak:

· fényképes szakmai önéletrajz,

· részletes szakmai és vezetési program, 

· bérigény megjelölése (havi személyi alapbér bruttó összege Ft-ban, esetleg egyéb személyi juttatások juttatási formánként havi szinten bruttó Ft-ban),

· végzettséget, képesítést tanúsító okiratok másolata,

· legalább öt éves szakmai gyakorlat hitelt érdemlő igazolása,

· a 39/2020. (X.30.) EMMI rendelet 4. §-ában előírt államháztartási és vezetési ismereteket nyújtó tanfolyam elvégzésének hitelt érdemlő igazolása, vagy nyilatkozat, hogy vállalja annak 2 éven belüli elvégzését, vagy a mentesség fennállásának igazolása (jogász, közgazdász szakképzettségről szóló okirat benyújtása),

· nyilatkozat büntetlen előéletről (megbízás esetén 30 napnál nem régebbi erkölcsi bizonyítvánnyal kell igazolni),
· nyilatkozat a vagyonnyilatkozat-tétel vállalásáról,

· nyilatkozat arról, hogy a pályázati anyagban foglalt személyes adatok pályázati eljárással összefüggésben szükséges kezeléséhez hozzájárul, és azokat a döntésben érintettek megismerhetik,

· nyilatkozata arról, hogy a pályázat nyílt ülésen való tárgyalásához hozzájárul vagy zárt ülés tartását kéri.

A pályázati felhívásra 1 pályázat érkezett, a jelenlegi megbízott intézményvezető, Puskás Réka részéről.

Az intézményvezető munkaköre betöltésének feltételeit a 39/2020. (X.30.) EMMI rendelet (továbbiakban: R.) szabályozza.

A R. 7. §-a kimondja, hogy a kulturális intézmény intézményvezetője a munka törvénykönyve szerinti vezető állású munkavállalónak minősül.

A R. 4. § (7) pontja alapján kulturális intézményben magasabb vezető beosztás ellátásra történő megbízás a pályázat elnyerését követően legfeljebb öt év határozott időre adható.
A R. 6. § (1)-(2) bekezdése alapján az érvényes pályázatot benyújtó pályázót a pályázati határidő lejártát követő 30 napon belül a munkáltatói jogkör gyakorlója által létrehozott, - a kulturális intézmény alapfeladatait érintően szakértelemmel rendelkező tagokból álló – bizottság hallgatja meg. A bizottság tagjai között helyet kell kapnia

a) ha a kulturális intézményben működik üzemi tanács, annak képviselőjének,
b) a kulturális intézmény fenntartója legalább egy képviselőjének, továbbá

c) a kulturális intézmény alaptevékenységének megfelelő

ca) országos szakmai szervezet egy képviselőjének vagy

cb) a kulturális szakértői nyilvántartásban szereplő kulturális szakértőnek és

cc) a kulturális intézményben képviselttel bíró reprezentatív szakszervezet – ha van ilyen – egy képviselőjének.

A munkáltatói jogkör gyakorlója a pályázatokról a bizottság írásba fogalt véleményét mérlegelve a pályázati határidő lejártát követő hatvan napon belül vagy – ha e jogot testület gyakorolja – a következő ülésén dönt a vezetői megbízásról.

A fenti feltételeknek megfelelő szakértővel kiegészült Humán Szolgáltatások Bizottsága a pályázót a Képviselő-testület üléséig meghallgatja, véleménye a képviselő-testületi ülésen ismertetésre kerül. Annak mérlegelésével kérem szíves döntésük meghozatalát.

 



…/2022. (XII. 15.) ÖKT határozati javaslat
Sülysáp Város Önkormányzatának Képviselő-testülete a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 4. § (7) pontja alapján 
1./ a Wass Albert Művelődési Központ és Könyvtár intézmény vezetőjének ​– 2022. … napjától 2027. … napjáig tartó határozott időre – … szám alatti lakost bízza meg; bérét havi bruttó … Ft összegben állapítja meg,
2./ felkéri és felhatalmazza a polgármestert a szükséges intézkedések megtételére.

Határidő: 2022. …
Felelős: polgármester

Sülysáp, 2022. december 8.

dr. Tóth Krisztina

